Sacrosancte ecclesie Sancti Vincentii Matiscensis cui Ado episcopus preest. Ego Wicardus dono ad ipsam casam Dei aliquid ex rebus meis que sunt site in pago Lugdunense, in villa Cotobrio; hoc est curtilum et vineam que terminantur a mane de ipsa hereditate, a medio die via publica, a sero Odonis et Rotrudis, a circio increpito de ipsa hereditate. Infra isto termino dono ad ipsam casam Dei, et quicquid ibi aspicit que Androldus ibi tenebat: hoc sunt campi, prata, silve, quesitum et inquirendum, dono ad ipsam casam Dei, ad mensam fratrum, et si aliquis beneficiare voluerit aut inde precariam accipere, iram Dei incurrat; si quis hoc calumniaverit II libras auri componat. S. Wicardi. S. Walterii. S. Erici. S. Bernart. Hactum est hoc regnante Lothario rege.